છેલ્લે ભુવનેશ્વરના એક કિસ્સા સાથે વાત પૂરી કરીએ. 2013માં ભુવનેશ્વરની એક યુવતીએ તેના ફ્રેન્ડ જીતેન્દ્ર કુમાર બિશ્વાલ અને તેના બે ફ્રેન્ડ વિકાસ સેઠી અને રંજિત સેઠી સામે ગેંગરેપની ફરિયાદ નોંધાવી. તે ત્રણેયની ધરપકડ થઈ. જોકે, ફોરેન્સિક અને મેડિકલ રિપોર્ટમાં સાબિત થયું કે તે યુવતી પર રેપ થયો જ નહોતો. તે યુવતીના અને સાક્ષીઓનાં નિવેદનોમાં વિરોધાભાસ અને બીજાં અનેક સબળ કારણો ધ્યાનમાં લઈને ગઈ 20 જુલાઈએ ભુવનેશ્વરની સેશન્સ કોર્ટે આરોપીઓને નિર્દોષ ગણીને મુક્ત કરવાનો આદેશ આપ્યો. જોકે, પોલીસે માત્ર બે આરોપી વિકાસ સેઠી અને રંજિત સેઠીને જ છોડવા પડ્યા, કારણ કે તે ત્રીજા આરોપી અને તે યુવતીના એક્સ ફ્રેન્ડ જીતેન્દ્ર કુમાર બિશ્વાલે આ ચુકાદો આવ્યો એના બે મહિના પહેલાં જ 12 મેના દિવસે જેલના ટોઇલેટમાં ગળેફાંસો ખાઈને આત્મહત્યા કરી લીધી હતી.